Държавен вестник, бр. 96, 2011 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  96
документи, ако не е регистриран съгласно 
Закона за търговския регистър (ЗТР): 
а) актуално състояние на съдебната ре-
гистрация на кандидата;
б) копие от документ за данъчна регис-
трация;
в) копие от документ за регистрация в 
регистър БУЛСТАТ; 
2. за физическо лице – копие от документ 
за самоличност; 
3. декларация, че кандидатът:
а) не е осъден с влязла в сила присъда, 
освен ако е реабилитиран, за престъпление 
по чл. 194 – 217, 219 – 260, 301 – 307, 321 и 
321а от Наказателния кодекс;
б) не е обявен в несъстоятелност и не е 
в производство по несъстоятелност;
в) не е в производство по ликвидация;
г) не е свързано лице по смисъла на § 1, 
т. 1 от допълнителната разпоредба на За-
кона за предотвратяване и установяване на 
конфликт на интереси (ЗПУКИ) с директора 
на ДП и на съответното ТП, съответно с 
директора на УОГС или с ръководителя на 
съответната общинска горска структура по 
чл. 181, ал. 1 ЗГ; 
д) не е сключил договор с лице по чл. 21 
ЗПУКИ;
е) не е лишен от право да упражнява 
търговска дейност; 
ж) няма парични задължения към дър-
жавата и към съответното ДП, установени с 
влязъл в сила акт на компетентен държавен 
орган, а когато възложител в процедурата е 
община, че кандидатът няма парични задъл-
жения и към съответната община, с влязъл 
в сила акт на компетентен орган;
4. удостоверение за регистрация на кан-
дидата в публичния регистър по чл. 235 или 
241 ЗГ за съответната дейност с изключение 
на случаите по чл. 11, ал. 2;
5. списък на подизпълнителите, ако 
участникът предвижда такива, както и дей-
ностите, които те ще извършват, и дела на 
тяхното участие;
6. плик „Предлагана цена“;
7. документ за внесена гаранция за учас-
тие в процедурата;
8. доказателства, че кандидатът отгова-
ря на техническите и квалификационните 
изисквания за извършване на дейността, 
когато такива са определени в условията за 
провеждане на процедурата;
9. друга информация или документи, 
когато такива се изискват в заповедта за 
откриване на процедурата или в условията 
за провеждането є. 
(2) Когато кандидатът в процедурата 
предвижда участие на подизпълнители, до-
кументите по ал. 1, т. 1 – 4 се прилагат в 
офертата и за съответните подизпълнители.
(3) Изискванията на ал. 1, т. 3 и на ал. 2 
се отнасят за управителите и членове на 
управителните органи на кандидата. 
(4) Когато кандидат в процедурата е 
обединение, което не е юридическо лице, 
документите по ал. 1 се представят за всяко 
физическо или юридическо лице, включено 
в обединението.
(5) Когато кандидат в процедура е чуж-
дестранно физическо или юридическо лице 
или техни обединения, документите по 
ал. 1, които са на чужд език, се представят 
в официално заверен превод. Ако участникът 
е обединение, документите се представят 
за всяко физическо или юридическо лице, 
включено в обединението.
(6) Документите по ал. 1 – 5 се представят 
в оригинал или заверено от кандидата копие.
Чл. 19. (1) Офертата се подава в запечатан 
непрозрачен плик от кандидата или от упъл-
номощен от него представител. Върху плика 
се посочват името на кандидата, номер на 
обекта, адрес за кореспонденция, телефон 
и по възможност – факс и електронен адрес.
(2) В плика по ал. 1 се поставят докумен-
тите, изисквани от възложителя съгласно 
чл. 18, както и отделен запечатан непро-
зрачен плик с надпис „Предлагана цена“, 
наименованието на кандидата и обекта, за 
който той подава оферта, а когато офертата 
е за самостоятелно обособени позиции – и 
за коя позиция се отнася. Пликът „Предла-
гана цена“ съдържа попълнено и подписано 
ценовото предложение на кандидата.
(3) При приемане на офертата върху плика 
се отбелязват входящ номер, датата и часът 
на получаването и посочените данни се за-
писват във входящ регистър по образец, за 
което на приносителя се издава документ.
(4) Възложителят не приема за участие в 
процедурата и връща на кандидатите оферти, 
които са представени след изтичане на край-
ния срок за получаване или в незапечатан, 
прозрачен или скъсан плик. Тези обстоя-
телства се отбелязват в регистъра по ал. 3.
(5) Офертата може да се представи и по 
електронен път при условията и по реда на 
Закона за електронния документ и елек-
тронния подпис. В този случай участникът е 
длъжен да представи на възложителя всички 
документи, които не са в електронен вид по 
реда на ал. 1, преди изтичането на срока за 
получаване на офертите.
Чл. 20. (1) Срокът на валидност на офер-
тите е времето, през което участниците са 
обвързани с условията на представените от 
тях оферти.
(2) Срокът по ал. 1 се определя в кален-
дарни дни.